stanford-oval/wikipedia huggingface dataset:
วัดถ้ำเขาน้อย
สิ่งก่อสร้างและสถานที่เคารพบูชา

สถานที่สำคัญหลักต่าง ๆ ภายในวัด
วิหารพระศรีอาริยเมตไตรยโพธิสัตว์ เมื่อเข้าประตูวิหารหลักของวัด จะพบท่านประดิษฐานตรงกลางวิหาร พร้อมด้วย 18 พระอรหันต์ตั้งอยู่สองข้างซ้ายขวา
วิหารเทพเซียน ตั้งอยู่ปีกด้านขวาของวิหารพระศรีอารยเมตไตรยโพธิสัตว์ ท่านสามารถมาไหว้บูชา ไท่ส่วยเอี๊ยแก้ปีชงได้ รวมถึงสักการะเทพเจ้าอื่น ๆ เช่น ตั่วเหล่าเอี๊ยะ เจ้าพ่อกวนอู แปะกง หน่ำเทียนมึ้ง เจ้าแม่ทับทิม หน่ำเต้าแชกุลและปักเต้าแชกุง เป็นต้น
วิหารพระกวนอิมโพธิสัตว์ อยู่ชั้น 2 ของอาคาร เดินขึ้นบันไดไปเล็กน้อย ด้านข้างมีวิหารย่อยไต่ฮงกงและโป๊ยเซียน
โบสถ์ ด้านในมีพระศรีศากมุนีพุทธเจ้าประธานและพระโพธิสัตว์ 2 องค์ให้สักการะบูชา ด้านหน้าโบสถ์มีท้าวมหาชมภู รอบข้างทั้ง 4 มุมมีท้าวจตุโลกบาลคอยทำหน้าที่ปกปักรักษา
ถ้ำใหญ่ อยู่ด้านขวามือของโบสถ์ ภายในเป็นห้องโถงถ้ำธรรมชาติ เป็นที่เหมาะแก่การเจริญสมาธิ มีพระพุทธรูปโบราณมากมายให้สักการะมากมาย
หลวงปู่แห้ง เกจิอาจารย์ องค์ปฐมบูรพาจารย์ของวัดถ้ำเขาน้อย 
ภายในถ้ำเล็ก ๆ บริเวณข้างถ้ำใหญ่ (โบสถ์เก่า) วัดถ้ำเขาน้อย เป็นสถานที่ประดิษฐานรูปจำลองหลวงปู่เหมี่ยวซำ (หลวงพ่อแห้ง) ด้านขวามือในถ้ำมีป้ายวิญญาณสลักอักษรจีนตรงกลางแผ่นไว้ว่า 圓寂重興妙參垠大師之塔 สามารถถอดความหมายได้ใจความว่า สถานที่ตั้งป้ายวิญญาณปรมาจารย์เหมี่ยวซำได้จัดทำขึ้นไว้หลังการมรณภาพ

ด้านข้างขวามือของป้ายมีแกะสลักอักษรจีน 光緒二十五年四月八日吉立 แปลความได้ว่า ช่วงสมัยราชวงศ์ชิงของจักรพรรดิกวงสวี่ ปีที่ 25 เดือน 4 วันที่ 8 เวลาดิถีอันเป็นมงคลฤกษ์
วิหารพระพุทธเจ้า 5 พระองค์ แบบฉบับมหายาน อยู่ตรงกลางเขาหลังโบสถ์ อีกทั้งยังมี รอยพระพุทธบาทจำลอง อยู่ระหว่างเส้นทางขึ้นชมเก๋งจีน 7 ชั้น ให้สักการะบูชา
เทพารักษ์วัดถ้ำเขาน้อย อยู่ทางขึ้นเจดีย์หมื่นพุทธ เป็นเทพเจ้าที่ปกปักษาพื้นที่เขาแห่งนี้และบริเวณโดยรอบ
พระเจดีย์หมื่นพุทธ (萬佛塔) ตั้งอยู่บนยอดเขาด้านในพระเจดีย์มีพระอวโลกิเตศวรโพธิสัตว์ สามารถเดินขึ้นบันไดในเจดีย์ด้านหลัง เพื่อขึ้นพระเจดีย์ไปกราบสักการะ "พระบรมสารีริกธาตุ" ที่ประดิษฐานไว้ชั้น7 เพื่อเป็นมหาสิริมงคลแก่ชีวิต
เจดีย์
เจดีย์วัดถ้ำเขาน้อย (ซ้าย) มองเห็นวัดถ้ำเสือทางด้านขวาด้วย
พระโพธิสัตว์กวนอิมภายในเจดีย์
พระบรมสารีริกธาตุ
รายนามเจ้าอาวาสวัด

| รายนามเจ้าอาวาสวัด | ปีที่เริ่ม (พ> ศ.) | ถึง | ปีที่สิ้นสุด (พ> ศ.) |
| --- | --- | --- | --- |
| 1.หลวงปู่แห้ง (กั๊งเง้ง) | 2426 | ถึง | 2442 |
| 2.พระอาจารย์เย็นงู | 2442 | ถึง | 2445 |
| 3.พระอาจารย์ทิพย์ | 2445 | ถึง | 2455 |
| 4.พระอาจารย์เตี๊ยบถ่อ | 2457 | ถึง | 2485 |
| 5.พระหลวงตาขาว | 2485 | ถึง | 2487 |
| 6.พระอาจารย์ย้ากเหมิง | 2487 | ถึง | 2489 |
| 7.พระอาจารย์โหพัฒ | 2489 | ถึง | 2492 |
| 8.พระอาจารย์อันตึง (หลอย) | 2493 | ถึง | 2495 |
| 9.พระอาจารย์ชุน | 2495 | ถึง | 2497 |
| 10.พระอาจารย์ประทีป | 2497 | ถึง | 2499 |
| 11.พระใหญ่ | 2500 | ถึง | 2501 |
| 12.พระอาจารย์นำ (ติ่นกวาง) | 2502 | ถึง | 2507 |
| 13.พระคณานัมธรรมวิริยาจารย์ (กิจ ตัยเพือง) | 2509 | ถึง | 2553 |
| 14.องปลัดวิเชียร (เถี่ยนอี๊) กาญจนไตรภพ | 2553 | ถึง | ปัจจุบัน |
กงล้ออธิษฐาน

เอกสารเวห'กงล้ออธิษฐาน (ทิเบต: འཁོར་, ไวลี: khor) เป็นวัตถุสำหรับประกอบศาสนกิจของศาสนาพุทธแบบทิเบต มีลักษณะเป็นล้อหมุนทรงกระบอก อาจทำด้วย โลหะ, ไม้ หรือ หิน ตามแต่ลักษณะการใช้งาน ผื้นผิวรอบทรงกระบอกจารึกมนต์แห่งกรุณา ที่ว่า โอม มณิปทฺเม หูม (สันสกฤต: ओं मणिपद्मे हूं) ซึ่งตามประเพณีของชาวพุทธทิเบตแล้ว การหมุนกงล้อดังกล่าวมีผลเท่ากับการสวดมนต์ด้วยปากเปล่า
ชาวทิเบตเชื่อว่าทุกครั้งที่กงล้อนี้หมุนหนึ่งรอบ เท่ากับเป็นการสวดมนต์ได้หนึ่งจบ ดังนั้นผู้ที่ทำการสวดมนต์และหมุนกงล้ออธิษฐานไปพร้อม ๆ กัน จะเป็นตัวช่วยเพิ่มพูนบุญกุศล ชำระบาปกรรม ด้วยกรรมดี กงล้ออธิษฐานนี้มีอยู่ด้วยกันหลายขนาด ทั้งขนาดใหญ่ที่ต้องออกแรงหมุน หรือ กงล้อเล็กๆ ที่สามารถถือไว้ในมือได้ และใช้เชือกช่วยผ่อนแรงในการหมุน กงล้อบางอันจะถูกแขวนอยู่กลางอากาศหรือลอยอยู่ในน้ำ ซึ่งทำให้สามารถหมุนได้ แต่วัดบางแห่งก็จะเป็นกงล้อหินตามสถานที่ศักดิ์สิทธิ์ หรือวัดบางแห่งจะมีกงล้ออธิษฐานแบบที่เรียงเป็นแนวยาวไปบนราวไม้ตลอดแนวทางเดิน
ระเบียงภาพ

กงล้ออธิษฐาน ที่ วัดซัมเย่.
เด็กชาวทิเบตกับกงล้ออธิษฐาน
ภาพสงฆ์ประกอบศาสนกิจพร้อมกงล้ออธิษฐาน พ.ศ. 2448
กงล้ออธิษฐาน ถนนแห่งหนึ่งในอินเดีย
สงฆ์และกงล้ออธิษฐาน พ.ศ. 2481
กงล้ออธิษฐาน บริเวณฐานของพระราชวังโปตาลา
กงล้ออธิษฐานที่หอธรรมของ วัดกังเด็น
กงล้ออธิษฐาน ใน วัดรุมเท็ก
กงล้ออธิษฐานไม้แบบพกพา
แหล่งข้อมูลอื่น

Hand crafted wooden prayer wheels เก็บถาวร 2015-03-08 ที่ เวย์แบ็กแมชชีน
Dharma-haven.org เก็บถาวร 2012-02-12 ที่ เวย์แบ็กแมชชีน
Picture of prayer wheel at Muktinath, plus backgrounds เก็บถาวร 2019-03-16 ที่ เวย์แบ็กแมชชีน
Nyingma Prayer Wheels for World Peaceเก็บถาวร 2012-02-17 ที่ เวย์แบ็กแมชชีน
คณะวิศวกรรมศาสตร์ มหาวิทยาลัยอุบลราชธานี

| --- | --- |
Faculty of Engineering  Ubon Ratchathani University

สถาปนา: พ.ศ. 2531
คณบดี: ผศ.ดร.มงคล ปุษยตานนท์
ที่อยู่: 85 ถ.สถลมารค ต.เมืองศรีไค อ.วารินชำราบ จ.อุบลราชธานี 34190
สี: สีเลือดหมู
มาสคอต: เฟือง,เกียร์
เว็บไซต์: eng.ubu.ac.th
คณะวิศวกรรมศาสตร์ มหาวิทยาลัยอุบลราชธานี เป็นหนึ่งในสามคณะวิชาที่ก่อตั้งมาพร้อมกับมหาวิทยาลัยอุบลราชธานี ที่ทำการเรียนการสอนในระดับชั้นปริญญาบัณฑิต, ปริญญามหาบัณฑิต และปริญญาดุษฏีบัณฑิต โดยเปิดทำการเรียนการสอนเป็นคณะวิศวกรรมศาสตร์ของรัฐแห่งที่ 2 ของภาคตะวันออกเฉียงเหนือ และลำดับที่ 9 ของประเทศไทย
ประวัติ

คณะวิศวกรรมศาสตร์ มหาวิทยาลัยอุบลราชธานี (Faculty of Engineering, Ubon Ratchathani University) เดิมเป็นภาควิชาวิศวกรรมศาสตร์ วิทยาลัยอุบลราชธานี สังกัดมหาวิทยาลัยขอนแก่น ได้เปิดดำเนินการรับนักศึกษารุ่นแรกในปี การศึกษา2531ในสาขาวิศวกรรมเครื่องกลต่อมาในปีพ.ศ. 2533 ถูกยกฐานะเป็นคณะวิศวกรรมศาสตร์พร้อมๆ กับเมื่อวิทยาลัยอุบลราชธานี ถูกยกฐานะเป็นมหาวิทยาลัยอุบลราชธานีตามพระราชบัญญัติมหาวิทยาลัยอุบลราชธานี พ.ศ. 2533 ประกาศในราชกิจจานุเบกษา เมื่อวันที่ 29  กรกฎาคม พ.ศ. 2533 ประกอบด้วย 1 สำนักงานเลขานุการ และ 4 ภาควิชา คือ วิศวกรรมเครื่องกล วิศวกรรมเกษตร วิศวกรรมเคมี และวิศวกรรมอุตสาหการ
ต่อมาได้จัดตั้ง ภาควิชาวิศวกรรมไฟฟ้าและอิเล็กทรอนิกส์ (2540) และเปลี่ยนชื่อภาควิชาวิศวกรรมเกษตรเป็นภาควิชาวิศวกรรมโยธา (2545)  โดยมีรองศาสตราจารย์อุทิศ หิมะคุณ เป็นคณบดีผู้ก่อตั้ง (พ.ศ. 2533-2537)
คณะวิศวกรรมศาสตร์ ตั้งอยู่ในพื้นที่การศึกษาของมหาวิทยาลัยอุบลราชธานี ประกอบด้วย อาคารเรียน และ ห้องปฏิบัติการ รวม 8 หลัง คือ อาคาร CLB-1 และอาคาร EN-1 ถึง EN-7 ได้แก่ ห้องเรียน ห้องปฏิบัติการ โรงประลอง ห้องสมุดและบริการสารสนเทศ ห้องพัก อาจารย์ สำนักงานเลขานุการ และอื่น ๆ
ภาควิชา

ภาควิชาวิศวกรรมเครื่องกล
ภาควิชาวิศวกรรมโยธา
ภาควิชาวิศวกรรมอุตสาหการ
ภาควิชาวิศวกรรมไฟฟ้าและอิเล็กทรอนิกส์
ภาควิชาวิศวกรรมเคมี
หลักสูตร

| หลักสูตรที่เปิดสอนในคณะวิศวกรรมศาสตร์ มหาวิทยาลัยอุบลราชธานี> กลุ่มวิชา/ภาควิชา/สาขาวิชา | หลักสูตรที่เปิดสอนในคณะวิศวกรรมศาสตร์ มหาวิทยาลัยอุบลราชธานี> ระดับปริญญาตรี | หลักสูตรที่เปิดสอนในคณะวิศวกรรมศาสตร์ มหาวิทยาลัยอุบลราชธานี> ระดับปริญญาโท | หลักสูตรที่เปิดสอนในคณะวิศวกรรมศาสตร์ มหาวิทยาลัยอุบลราชธานี> ระดับปริญญาเอก |
| --- | --- | --- | --- |
|  ภาควิชาวิศวกรรมโยธา |  หลักสูตรวิศวกรรมศาสตรบัณฑิต (วศ.บ.) สาขาวิชาวิศวกรรมโยธา |  หลักสูตรวิศวกรรมศาสตรมหาบัณฑิต (วศ.ม.) สาขาวิชาวิศวกรรมโยธา |  หลักสูตรปรัชญาดุษฎีบัณฑิต (ปร.ด.) สาขาวิชาวิศวกรรมโยธา |
| ภาควิชาวิศวกรรมไฟฟ้าและอิเล็กทรอนิกส์ |  หลักสูตรวิศวกรรมศาสตรบัณฑิต (วศ.บ.) สาขาวิชาวิศวกรรมไฟฟ้า  สาขาวิชาวิศวกรรมเมคคาทรอนิกส์และระบบอัตโนมัติ  สาขาวิชาวิศวกรรมปัญญาประดิษฐ์และการสั่งการ |  หลักสูตรวิศวกรรมศาสตรมหาบัณฑิต (วศ.ม.) สาขาวิชาวิศวกรรมไฟฟ้า  สาขาวิชาเทคโนโลยีอัตโนมัติและโลจิสติกส์อัจฉริยะ |  หลักสูตรปรัชญาดุษฎีบัณฑิต (ปร.ด.) สาขาวิชาวิศวกรรมไฟฟ้า  สาขาวิชาเทคโนโลยีอัตโนมัติและโลจิสติกส์อัจฉริยะ |
|  ภาควิชาวิศวกรรมอุตสาหการ |  หลักสูตรวิศวกรรมศาสตรบัณฑิต (วศ.บ.) สาขาวิชาวิศวกรรมอุตสาหการ |  หลักสูตรวิศวกรรมศาสตรมหาบัณฑิต (วศ.ม.) สาขาวิชาวิศวกรรมอุตสาหการ |  หลักสูตรปรัชญาดุษฎีบัณฑิต (ปร.ด.) สาขาวิชาวิศวกรรมอุตสาหการ |
|  ภาควิชาวิศวกรรมเครื่องกล |  หลักสูตรวิศวกรรมศาสตรบัณฑิต (วศ.บ.) สาขาวิชาวิศวกรรมเครื่องกล |  หลักสูตรวิศวกรรมศาสตรมหาบัณฑิต (วศ.ม.) สาขาวิชาวิศวกรรมเครื่องกล |  หลักสูตรปรัชญาดุษฎีบัณฑิต (ปร.ด.) สาขาวิชาวิศวกรรมเครื่องกล |
|  ภาควิชาวิศวกรรมเคมี |  หลักสูตรวิศวกรรมศาสตรบัณฑิต (วศ.บ.) สาขาวิชาวิศวกรรมเคมี  สาขาวิชาวิศวกรรมสิ่งแวดล้อม |  หลักสูตรวิศวกรรมศาสตรมหาบัณฑิต (วศ.ม.) สาขาวิชาวิศวกรรมสิ่งแวดล้อม |  หลักสูตรปรัชญาดุษฎีบัณฑิต (ปร.ด.) สาขาวิชาวิศวกรรมสิ่งแวดล้อม |
คณบดี

| ทำเนียบคณบดีคณะวิศวกรรมศาสตร์ มหาวิทยาอุบลราชธานี> รายนามคณบดี | ทำเนียบคณบดีคณะวิศวกรรมศาสตร์ มหาวิทยาอุบลราชธานี> วาระการดำรงตำแหน่ง | ทำเนียบคณบดีคณะวิศวกรรมศาสตร์ มหาวิทยาอุบลราชธานี>  |
| --- | --- | --- |
| 1. รองศาสตราจารย์ อุทิศ หิมะคุณ | พ.ศ. 2534 - พ.ศ. 2537 |  |
| 2. ศาสตราจารย์ ดร.ประกอบ วิโรจนกูฏ | พ.ศ. 2537 - พ.ศ. 2547 |  |
| 3. รองศาสตราจารย์ ดร.สถาพร โภคา | พ.ศ. 2547 - พ.ศ. 2554 |  |
| 4. ผู้ช่วยศาสตราจารย์ ดร.นท แสงเทียน | พ.ศ. 2554 - พ.ศ. 2558 |  |
| 5. รองศาสตราจารย์ ดร.กุลเชษฐ์ เพียรทอง | พ.ศ. 2558 - พ.ศ. 2562 |  |
| 6. ผู้ช่วยศาสตราจารย์ ดร.มงคล ปุษยตานนท์ | พ.ศ. 2562 - ปัจจุบัน |  |
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
การวิจัยและหน่วยวิจัย

ศูนย์วิจัยและบริการด้านพลังงาน (Research and Service on Energy Center) เก็บถาวร 2008-12-24 ที่ เวย์แบ็กแมชชีน
แหล่งข้อมูลอื่น

คณะวิศวกรรมศาสตร์ มหาวิทยาลัยอุบลราชธานี
งานบัณฑิตศึกษา คณะวิศวกรรมศาสตร์ มหาวิทยาลัยอุบลราชธานี เก็บถาวร 2009-03-24 ที่ เวย์แบ็กแมชชีน
| ด ค กมหาวิทยาลัยอุบลราชธานี |
| --- | --- | --- |
| คณะ |  เกษตรศาสตร์  วิศวกรรมศาสตร์  วิทยาศาสตร์  ศิลปศาสตร์  เภสัชศาสตร์  บริหารศาสตร์  ศิลปประยุกต์และสถาปัตยกรรมศาสตร์  นิติศาสตร์  รัฐศาสตร์  พยาบาลศาสตร์  ศึกษาศาสตร์  |  |
| วิทยาลัย |  แพทยศาสตร์และการสาธารณสุข  |  |
| โรงเรียน |  โรงเรียนลือคำหาญวารินชำราบ (โครงการ วมว.)  |  |
| โรงพยาบาล |  โรงพยาบาลมหาวิทยาลัยอุบลราชธานี  ศพค.โรงพยาบาลสรรพสิทธิประสงค์  ศพค.โรงพยาบาลศรีสะเกษ  |  |
 หมวดหมู่  โครงการ  สถานีย่อย
มาเรีย เฮิร์ชเลอร์

| มาเรีย เฮิร์ชเลอร์ |
| --- | --- |
เกิด: 26 เมษายน พ.ศ. 2539 (28 ปี) มาเรีย เฮิร์ชเลอร์ จังหวัดศรีสะเกษ ประเทศไทย
ส่วนสูง: 175 เซนติเมตร
อาชีพ: นักแสดง นางแบบ นักร้อง
ปีที่แสดง: พ.ศ. 2554–ปัจจุบัน
ผลงานเด่น: ธารใส - ธิดาซาตาน (2564)  แพรพิสุทธิ์ - กรงน้ำผึ้ง (2565)  แอนนี่ (เดือนพิลาส) / เดือนเด่น แดนดาว - หมอลำซัมเมอร์ (2565) กนกทิพย์ (เกรช) - ในรอยทราย (2567)
สังกัด: กันตนา (2560-2562) ช่อง 7 เอชดี (2563-ปัจจุบัน)
มาเรีย เฮิร์ชเลอร์ ชื่อเล่น สกาย (เกิด 26 เมษายน พ.ศ. 2539) เป็นนักแสดงหญิงลูกครึ่งไทย-เยอรมัน เป็นรองอันดับ 2 จากการเวทีประกวด มิสทีนไทยแลนด์ 2011 ปัจจุบันเซ็นสัญญาเป็นนักแสดงสังกัด ช่อง 7 เอชดี
ประวัติ

มาเรีย เฮิร์ชเลอร์ เกิดเมื่อวันที่ 26 เมษายน พ.ศ. 2539 นางแบบ นักแสดง ลูกครึ่งไทย-เยอรมัน ภูมิลำเนาดั้งเดิมมาเรียเป็นคนตำบลเมืองใต้ อำเภอเมืองศรีสะเกษ จังหวัดศรีสะเกษ แล้วย้ายถิ่นฐานมาอาศัยที่ จังหวัดอุบลราชธานี มาเรียเริ่มต้นเข้าสู่วงการบันเทิงจากการประกวดเวที มิสทีนไทยแลนด์ 2011 คว้าตำแหน่งรองอันดับ 2 มาเรียมีผลงานการถ่ายแบบรวมไปถึงการถ่ายโฆษณาในต่างประเทศอีกด้วย มาเรียเป็นที่รู้จักจากรายการ เดอะเฟซไทยแลนด์ ซีซัน 3 รายการเรียลลิตีประกวดนางแบบและนักแสดงหน้าใหม่ของประเทศไทย เป็นลูกทีมของเมนเทอร์บี น้ำทิพย์ จงรัชตวิบูลย์ โดยเธอสามารถเข้าไปถึงรอบ 4 คนสุดท้ายในรอบ Final Walk และกลับเข้ามาแข่งขันอีกครั้งในรายการ เดอะเฟซไทยแลนด์ ซีซัน 4 โดยเธออยู่ในทีมของเมนเทอร์บีอีกครั้งและมีเมนเทอร์เพิ่มอีก 1 คน คือ ริต้า ศรีริต้า เจนเซ่น โดยเธอสามารถเข้าไปถึงรอบ Final Walk 7 คนสุดท้าย และได้ตำแหน่งรองชนะเลิศทั้ง 2 ซีซันอีกด้วย ต่อมาในปี พ.ศ. 2563 มาเรียได้เซ็นสัญญาเข้าเป็นนักแสดงในสังกัด ช่อง 7เอชดี โดยมาเรียประเดิมละครเรื่องแรกในบทนางรองละครช่วงเย็นกับละคร ทานตะวันสีเพลิง และ กรงน้ำผึ้ง และต่อมาก็ได้เป็นนางเอกละครหลังข่าว หมอลำซัมเมอร์
การศึกษา

มาเรีย จบการศึกษา ระดับปริญญาตรี คณะนิเทศศาสตร์ สาขาสื่อสารการตลาด มหาวิทยาลัยรังสิต เมื่อปี 2561
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| พ> ศ. | เรื่อง | บทบาท | คู่กับ |
| --- | --- | --- | --- |
| 2564 | ทานตะวันสีเพลิง | สายขวัญ | ภัทรพงษ์ เวกามี |
| 2565 | กรงน้ำผึ้ง | แพรพิสุทธิ์ (แพร) | สพล อัศวมั่นคง |
| 2565 | หมอลำซัมเมอร์ | เดือนพิลาส วอเตอร์ (แอนนี่)  / เดือนเด่น แดนดาว | กฤตฤทธิ์ บุตรพรม |
| 2567 | ในรอยทราย | กนกทิพย์ (เกรช) | ภัทรเดช สงวนความดี |
| 2568 | คุณแม่แก้ขัด | อรุณรดา | หลุยส์ เฮส |
ผลงาน > เพลง

| ปี | เพลง | ร้องร่วมกับ | หมายเหตุ |
| --- | --- | --- | --- |
| 2565 | สุขไม่มีวันหยุด (Happy Day) |  หัสวีร์ ภัคพงษ์ไพศาล  ยศวรรธน์ ทะวาปี  ภัทรพลฒ์ เดชพงษ์วรานนท์  วรพล จินตโกศล  ณัฐพล ไรยวงศ์  เกียรติภูมิ บันลือชัยฤทธิ์  มุกดา นรินทร์รักษ์  ปภาวดี ชาญสมอน  เกศรินทร์ น้อยผึ้ง  รมิดา ธีรพัฒน์  ณัฐชา ชยางคานนท์  ชรินพร เงินเจริญ  แอนน่า กลึคส์  | Happy New Year 2566 |
ผลงาน > เพลงประกอบละคร

ละคร หมอลำซัมเมอร์
เพลง หมอลำซัมเมอร์
เพลง โขงสีปูน มูลสีคราม
เพลง ส้มตำอินเตอร์
เพลง ฟุต ฟิต ฟอ ไฟ
เพลง เธอยังมีฉัน (ร้องร่วมกับ กฤตฤทธิ์ บุตรพรม)
แหล่งข้อมูลอื่น

มาเรีย เฮิร์ชเลอร์ ที่อินสตาแกรม
| ด ค กเดอะเฟซไทยแลนด์ |
| --- | --- |
ซีซัน:  1  2  3  4  5 
มาสเตอร์ เมนเทอร์:  อารยา อินทรา (5)  พลพัฒน์ อัศวะประภา (5)  อจิรภา ไมซิงเกอร์ (5) 
เมนเทอร์:  เมทินี กิ่งโพยม (1–4)  เฌอมาลย์ บุญยศักดิ์ (1,4)  รฐา โพธิ์งาม (1)  น้ำทิพย์ จงรัชตวิบูลย์ (2–4)  คริส หอวัง (2–4)  มาช่า วัฒนพานิช (3)  ซอนย่า คูลลิ่ง (4)  ศรีริต้า เจนเซ่น (4)  โทนี่ รากแก่น (5)  มารีญา พูลเลิศลาภ (5)  วิรายา ภัทรโชคชัย (5)  อนุสิทธิ แสงนิ่มนวล (5) 
พิธีกร:  อัษฎา พานิชกุล (1)  ชานนท์ อักขระชาตะ (2–4)  อองตวน ปินโต (5) 
ผู้ชนะ:  อจิรภา ไมซิงเกอร์ (1)  กันติชา ชุมมะ (2)  ณัฐธยาน์ บุญชมไพศาล (3)  วิรายา ภัทรโชคชัย (4)  กุลชญา ตันศิริ (5) 
ผู้เข้าแข่งขันอื่น:  แอนโทเนีย โพซิ้ว  คารีสา สปริงเก็ตต์  ชญดา วิสุทธิปราณี  อารยะ ศุภฤกษ์  วรรณปิยะ ออมสินนพกุล  กิระนา จัสมิน ชูว์เทอร์  มาเรีย เฮิร์ชเลอร์  เทีย ทวีพาณิชย์พันธุ์  นัตยา ทองเสน  อาเธอร์ อภิชาติ กานโยซ์  ณิชาต์ เลิศพิทักษ์สินชัย [en] 
หน้าที่เกี่ยวข้อง:  เดอะเฟซ  เดอะเฟซไทยแลนด์  เดอะเฟซเมนไทยแลนด์
วัดบำเพ็ญจีนพรต

วัดบำเพ็ญจีนพรต (จีน: 永福寺) สังกัดคณะสงฆ์จีนนิกายแห่งประเทศไทย  เป็นปฐมสังฆารามฝ่ายมหายานจีนนิกาย (นิกายฌาณ สาขาหลินฉี) ตั้งอยู่ในตรอกวัดกันมาตุยาราม ถนนเยาวราช แขวงสัมพันธวงศ์ เขตสัมพันธวงศ์ กรุงเทพฯ
สภาพที่ตั้งวัดเป็นพื้นที่กลางเมือง ติดถนนเยาวราช ล้อมรอบด้วยอาคารพาณิชย์ โดยรอบส่วนใหญ่มีความสูง 3 ชั้นขึ้นไป บริเวณใกล้เคียงเป็นวัดกันมาตุยารามฝ่ายธรรมยุตินิกาย และวัดกุศลสมาครฝ่ายอนัมนิกาย (วัดญวน)
หน้าทางเข้าวัด
ประวัติ

วัดบำเพ็ญจีนพรตนับเป็นสังฆารามของคณะสงฆ์จีนนิกายที่เก่าแก่แห่งหนึ่งในประเทศไทย เดิมเป็นวิหารพระอวโลกิเตศวรโพธิสัตว์ร้าง ชื่อ “ย่งฮกอำ” (จีน: 永福庵) มีป้ายชื่อลงปีรัชกาลเฉียนหลง ปีอิกเบ้า (乙卯) (ค.ศ. 1795) ตรงกับ พ.ศ. 2338 กล่าวกันว่าสร้างโดยชาวจีนในสมัยต้นกรุงรัตนโกสินทร์ ก่อนสร้างวัดกุศลสมาคร ฝ่ายอนัมนิกาย (วัดญวน) ได้มีพระอนัมมาอาศัยพักอยู่ชั่วคราว เมื่อสร้างวัดเสร็จจึงย้ายไปอยู่วัดญวน
ต่อมาพระอาจารย์สกเห็ง (จีน: 續行大師) จาริกมาจากประเทศจีน ราวก่อนปี พ.ศ. 2414 และพำนักอยู่ ณ สถานที่นี้ ท่านได้ปฏิสังขรณ์วิหารพระอวโลกิเตศวรโพธิสัตว์ พร้อมกับเปลี่ยนชื่อเป็น “ย่งฮกยี่” มีป้ายชื่อลงปี พ.ศ. 2430 (รัชกาลกวงสู ปีที่ 13 ค.ศ. 1887) แล้วกราบบังคมทูลขอพระราชทานนามวัดจากพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว รัชกาลที่ 5
พระบาทสมเด็จพระจุลจอมเกล้าเจ้าอยู่หัว รัชกาลที่ 5 จึงพระราชทานนามวัดว่า “วัดบำเพ็ญจีนพรต” (ปัจจุบันยังมีป้ายพระราชทานนามวัดประดิษฐานอยู่ด้านหน้าอุโบสถ) และโปรดพระราชทานสมณศักดิ์ พระอาจารย์สกเห็งเป็นพระอาจารย์จีนวังสสมาธิวัตร เจ้าคณะใหญ่จีนนิกายรูปแรก
ลำดับเจ้าอาวาสและรักษาการเจ้าอาวาส

พระอาจารย์จีนวังสสมาธิวัตร (สกเห็ง) เจ้าอาวาส ก่อน พ.ศ. 2414-2432
หลวงจีนคณาณัติจีนพรต (ไหลหรือกวยล้ง) เจ้าอาวาส พ.ศ. 2432-2455
พระอาจารย์อุ่งเซี้ยม เจ้าอาวาส พ.ศ. 2455-2461
หลวงจีนธรรมรสจีนศาสน์ (ย่วยซิว) เจ้าอาวาส พ.ศ. 2461-2484
หลวงจีนธรรมรสจีนศาสน์ (เม่งเลี้ยว) เจ้าอาวาส พ.ศ. 2484-2497
พระอาจารย์ฮกก้วย เจ้าอาวาส พ.ศ. 2497-2515
หลวงจีนปลัด (เย็นสู่) ผู้รักษาการแทนเจ้าอาวาส พ.ศ. 2515-2517
หลวงจีนปลัด (เย็นจู) ผู้รักษาการแทนเจ้าอาวาส พ.ศ. 2517-2520
พระอาจารย์จีนวินยานุการ เจ้าอาวาส พ.ศ. 2521-2542
หลวงจีนธรรมนาทจีนประพันธ์ (เย็นอี) เจ้าอาวาส พ.ศ. 2547- ปัจจุบัน
สิ่งสำคัญภายในวัด > วิหารพระรัตนตรัย

เป็นวัดที่มีพุทธวิหารพระรัตนตรัยเล็กที่สุดคือ กว้าง 7.80 เมตร ยาว 10.20 เมตร สร้างเมื่อ พ.ศ. 2338 เป็นอาคารโครงสร้างไม้แบบจีน ผนังก่ออิฐฉาบปูน หลังคาจั่วมุงด้วยกระเบื้องดินเผากาบกล้วยแบบจีน สันหลังคาก่ออิฐปั้นปูน เป็นจั่วปั้นลมตามแบบสถาปัตยกรรมจีน ตามสกุลช่างจีนแต้จิ๋ว ภายในพุทธวิหารประดิษฐานพระประธาน 3 องค์ (ภาษาจีนแต้จิ๋วเรียกว่า ซำป๋อฮุก; 三寶佛祖) นั่งทุกองค์ หน้าตักกว้าง 1 เมตร สูง 2 เมตร วัสดุผ้าป่านทาบรัก (ภาษาจีนเรียกว่า โก๋ยติ๋ว-ทกซา) ลงรักปิดทองศิลปะจีน องค์ประดิษฐานอยู่ตรงกลางคือ
พระศากยมุนีพุทธเจ้า (เซกเกียโหม่วหนี่ฮุก) ทรงประทับเป็นประธานแห่งสหาโลกธาตุ คือองค์พระศาสดาแห่งโลกปัจจุบัน ที่มนุษย์และสรรพสัตว์อาศัย ทางขวาของพระศากยมุนีคือ พระอมิตาภะพุทธเจ้า (ออหมี่ถ่อฮุก) ผู้เป็นพระบรมศาสดาแห่งสุขาวดีโลกธาตุทิศตะวันตก และทางซ้ายของพระศากยมุนีคือ พระไภษัชยะคุรุพุทธเจ้า (เอี๊ยะซือฮุก) หรือรวมเป็นพระพุทธรัตนตรัยของมหายาน (ซำป้อฮุก) สองข้างพระประธานเป็นรูปพระอรหันต์ 2 องค์ ทางซ้ายคือพระมหากัสสปะเถระ (รูปภิกษุชรา) ขวาเป็นรูปพระอานนท์เถระ (รูปภิกษุหนุ่ม) วัสดุผ้าป่านทาบรัก ลงรักปิดทองศิลปะจีน
ด้านหน้าพระประธานประดิษฐาน พระจัณฑิอวโลกิเตศวรโพธิสัตว์ (จุนที้ผู่สัก) คือปางหนึ่งของพระอวโลกิเตศวรโพธิสัตว์ ทรงลักษณะแห่งพุทธมารดา มี 18 กร และมีรูปพระโพธิสัตว์ธรรมบาลยืน 2 องค์ คือพระสกันทโพธิสัตว์และพระสังฆารามโพธิสัตว์ นอกจากนี้ยังมี พระพุทธรูปศิลาขาว 1 องค์ ศิลปะพม่าแบบมัณฑเลย์ พระพุทธรูปโลหะ 3 องค์ยืน จีวรเป็นลายดอก ศิลปะไทยแบบรัตนโกสินทร์ตอนต้น
พระอรหันต์ 18 องค์ นั่ง วัสดุผ้าป่านทาบรักลงรักปิดทอง ศิลปะจีน สองข้างพระประธาน มุมด้านในวิหารประดิษฐานรูปเทพท้องถิ่นของจีนที่ทำหน้าที่เป็นธรรมบาลคุ้มครองรักษาวัด คือ เทพเจ้ากลุ่มดาวเหนือ หรือเฮี่ยงเทียงเสี่ยงตี่ (玄天上帝) ศิลปะจีน และรูปพระสังฆารามปาลโพธิสัตว์หรือเทพกวนอู (แคนำผู่สัก) ศิลปะจีน เทพสององค์นี้เป็นเทพท้องถิ่นจีนที่ชาวบ้านเลื่อมใสมาก
วิหารพระเมตไตรยโพธิสัตว์ อยู่ด้านหน้าวิหารพระรัตนตรัย ประดิษฐานพระศรีอารยเมตไตรยโพธิสัตว์ (หมี่เล็กผู่สัก) หันพระพักตร์สู่ประตูทางเข้าวัด และรูปพระสกันทะโพธิสัตว์ (อุ่ยท้อผู่สัก) ทำด้วยกระดาษ หันพระพักตร์สู่วิหารพระรัตนตรัย มุมสุดท้ายคือเทพเจ้าจี้กงและเทพเจ้าอื่น ๆ
ภายในวิหารพระรัตนตรัยและพระประธานสามองค์
รูปเคารพพระอรหันต์
ป้ายระบุว่าได้รับพระราชทานชื่อวัดจากรัชกาลที่ 5
ทรูสปอร์ต
ช่องรายการ

ปัจจุบันมีช่องรายการของทรูสปอร์ตทั้งหมด 20 ช่อง ทั้งช่องปกติและช่องเฉพาะในระบบออนไลน์ผ่านแพลทฟอร์มทรูไอดี
ช่องรายการ > ช่องรายการปกติ

ช่องต่อไปนี้จะเป็นช่องรายการที่ออกอากาศทั้งทางทรูวิชั่นส์และแพลทฟอร์มออนไลน์ทรูไอดี มีทั้งหมด 12 ช่องดังนี้
ช่องรายการ > ช่องรายการปกติ > True Sports 1

เป็นช่องรายการแข่งขันกีฬาชั้นนำระดับโลกช่องแรกในประเทศไทยที่ออกอากาศในระบบความคมชัดสูง Full HD เริ่มออกอากาศ 1 พฤษภาคม พ.ศ. 2553 ในชื่อ True Sport HD  ในปัจจุบัน รายการกีฬาที่ออกอากาศในช่องนี้ส่วนใหญ่จะนำเสนอรายการบาสเกตบอล (NBA) และอเมริกันฟุตบอล (NFL) เป็นหลัก
ช่องรายการ > ช่องรายการปกติ > True Sports 2

เริ่มออกอากาศ 12 กรกฎาคม พ.ศ. 2554 ในชื่อ True Sport HD2 เดิมทีเป็นช่องรายการถ่ายทอดสัญญาณสดจาก Premier League Channel (ภายหลังเปลี่ยนมานำเสนอรายการฟุตบอลจากต่างประเทศ รวมทั้งการถ่ายทอดสดฟุตบอลไทยรายการต่างๆ) ออกอากาศในระบบความคมชัด Full HD
ในปัจจุบันช่องนี้นำเสนอรายการฟุตบอล ACL, เทนนิสหญิง WTA 250, ฟุตบอลพรีเมียร์ลีก (คู่รองของแต่ละสัปดาห์) และบอลลีกยุโรปอื่น ๆ เช่น บุนเดสลีกา (เป็นช่องสำรองในกรณีที่ถ่ายทอดสดชนกัน) นอกจากนี้ยังมีถ่ายทอดสดรายการกีฬาอื่นๆ ที่จัดขึ้นในประเทศไทย ไม่ว่าจะเป็นมอเตอร์สปอร์ตส และในปี 2568 ช่องนี้ได้เป็นช่องสำรองสำหรับถ่ายทอดสดแบดมินตัน BWF ทุกรายการ (กรณีที่มีแข่ง 2 สนาม)
ช่องรายการ > ช่องรายการปกติ > True Sports 3

เริ่มออกอากาศเมื่อ 12 กันยายน พ.ศ. 2556 ในชื่อ True Sport HD3 เป็นช่องที่ไว้ถ่ายทอดสดกีฬาบางชนิดที่มีตารางชนกับช่องอื่น ๆ และ World Snooker Tournament นอกจากนี้ยังมีรายการอื่น ๆ เช่น Diamond League, NASCAR, UFC, Cage Warriors เป็นต้น
ช่องรายการ > ช่องรายการปกติ > True Sports 4

เริ่มออกอากาศ 1 สิงหาคม พ.ศ. 2550 ในชื่อ True Sport Extra 1 (กรกฎาคม พ.ศ. 2556 เปลี่ยนชื่อเป็น True Sport 8 และภายหลังยกระดับการส่งสัญญาณไปเป็นระบบ Full HD ในชื่อ True Sport HD4 ในวันที่ 12 กันยายน พ.ศ. 2556) ในอดีตช่องนี้เป็นช่องพิเศษสำหรับฟุตบอลพรีเมียร์ลีก อังกฤษและกีฬาอื่น ๆ แต่ในปัจจุบันช่องนี้จะรับสัญญาณจากช่อง Premiere Sports (เดิมชื่อ Setanta Sports Asia) เพื่อถ่ายทอดสดรายการรักบี้ฟุตบอล
ช่องรายการ > ช่องรายการปกติ > True Sports 5

เริ่มออกอากาศ 1 สิงหาคม พ.ศ. 2550 ในรูปแบบ SD และเริ่มออกอากาศในรูปแบบ HD ช่วงปลายปี 2564 เดิมทีเป็นช่องสำหรับฟุตบอลพรีเมียร์ลีก อังกฤษ 3-5 คู่ต่อสัปดาห์ (ภายหลังลดมาถ่ายทอดสดเฉพาะคู่รอง) และถ่ายทอดสดมวย PPV-Friday Night Fight ปัจจุบันช่องนี้เน้นถ่ายทอดสดรายการกีฬากอล์ฟเป็นหลัก โดยที่กีฬากอล์ฟที่ทรูวิชั่นส์ถ่ายทอดสด จะมีทั้งรายการที่ TrueVisions ถือลิขสิทธิ์เอง และถ่ายทอดสดร่วมกับ SPOTV ในบางรายการอีกด้วย นอกจากนี้ยังเป็นช่องสำรองที่ไว้ถ่ายทอดสดกีฬาบางชนิดที่มีตารางชนกับช่องอื่น ๆ อีกด้วย
ช่องรายการ > ช่องรายการปกติ > True Sports 7

เริ่มออกอากาศครั้งแรกปี พ.ศ. 2554 ในชื่อ Special Sports เป็นช่องพิเศษสำหรับการถ่ายทอดสดกีฬาต่างๆ ยอดนิยม, ไฮไลท์และเทปบันทึกการแข่งขันกีฬาต่างๆ ทั่วโลก ภายหลังตั้งแต่วันที่ 1 พฤศจิกายน พ.ศ. 2555 ได้เปลี่ยนชื่อช่องใหม่เป็น True Sport 7 โดยนำเสนอเทปการแข่งขันฟุตบอลลีกยุโรป, ฟุตบอลถ้วยยูฟ่า และรายการจาก Goal TV รวมทั้งเป็นช่องรองรับการถ่ายทอดสดกีฬาที่มีเวลาชนกันกับช่องอื่นๆ รวมทั้งมวยชิงแชมป์โลก
ในปี 2568 True Sport 7 เป็นช่องหลักสำหรับถ่ายทอดสดแบดมินตัน HSBC BWF World Tour ทุกระดับ รายการแนะนำการออกกำลังกาย รวมไปถึงเทปรายการกีฬาชนิดอื่น ๆ และก่อนหน้านี้ ช่องนี้เป็นช่องเดียวที่ออกอากาศในระบบ SD แต่ในปัจจุบัน ช่องนี้ได้เริ่มออกอากาศในระบบ HD แล้วตั้งแต่ช่วงกลางเดือนตุลาคม 2566 ที่ผ่านมา
ช่องรายการ > ช่องรายการปกติ > True Tennis

ช่องนี้เปลี่ยนชื่อช่องมาจาก True Sports 4 (SD) เดิม และมีการยกระดับส่งสัญญาณมาสู่ระบบ HD โดยเริ่มออกอากาศครั้งแรก 12 กันยายน 2556 ณ ขณะนั้น เริ่มออกอากาศในชื่อ True Tennis HD  เป็นช่องรายการที่เน้นการถ่ายทอดสดกีฬาเทนนิสหญิง WTA ทุกระดับ และ รายการเทนนิส Davis Cup เป็นหลัก นอกจากนี้ในปี 2022 ยังเป็นช่องที่รับการถ่ายทอดสัญญาณคู่ขนานจาก beIN Sports 2 เพื่อถ่ายทอดสดการแข่งขันเทนนิสแกรนด์สแลม อย่าง Australian Open และ Roland Garros อีกด้วย
ช่องรายการ > ช่องรายการปกติ > True Premier Football

เริ่มออกอากาศ 1 สิงหาคม พ.ศ. 2562 เป็นกลุ่มช่องรายการสำหรับฟุตบอลพรีเมียร์ลีกอังกฤษโดยเฉพาะ แบ่งออกเป็น
True Premier Football 1 เป็นช่องถ่ายทอดสดและนำเสนอรายการต่างๆ ของฟุตบอลพรีเมียร์ลีกอังกฤษ พร้อมเสียงบรรยายไทย และรายการที่เกี่ยวกับพรีเมียร์ลีกจากผู้ผลิตของไทย
True Premier Football 2 เป็นช่องถ่ายทอดสัญญาณสดคู่ขนานจาก Premier League Channel ออกอากาศในเสียงภาษาอังกฤษ Soundtrack ล้วนๆ (มีการถ่ายทอดสดฟุตบอลพรีเมียร์ลีกในช่องดังกล่าวนี้แบบมีเสียงผู้บรรยายภาษาไทยด้วยบางแมตช์)
True Premier Football 3-5 เป็นช่องเฉพาะกิจสำหรับรองรับการถ่ายทอดสดฟุตบอลพรีเมียร์ลีกคู่รองที่ถ่ายทอดสดในเวลาชนกัน (หากพ้นช่วงเวลาดังกล่าวจะนำเสนอสไลด์แนะนำแพ็กเกจของทรูวิชั่นส์ทดแทน)
หมายเหตุ : ช่องรายการข้างบนนี้รองรับระบบเสียงรอบทิศทาง Dolby Digital Plus ในช่องสัญญาณเสียงที่ 3 (DD+) โดยให้ถือเป็นเสียง Soundtrack (ภาษาต้นฉบับ) หากรับชมผ่านทางทรูวิชั่นส์ (ระบบจานดาวเทียม-เคเบิ้ลใยแก้ว) ด้วยเครื่องรับสัญญาณโทรทัศน์ที่รองรับ
ช่องรายการ > ช่องรายการเฉพาะในระบบออนไลน์

ช่องต่อไปนี้จะเป็นช่องรายการที่ออกอากาศเฉพาะในแพลทฟอร์มออนไลน์ทรูไอดีเท่านั้น มี 8 ช่อง (ทั้งนี้ยังไม่รวมถึงช่องสโมสรพรีเมียร์ลีก 20 ช่องสำหรับแพ็กเกจ True Unlock ของผู้ให้บริการโทรศัพท์มือถือทรูมูฟเอช และผู้ให้บริการอินเทอร์เน็ตความเร็วสูงภายในบ้านทรูออนไลน์)
ช่องรายการ > ช่องรายการเฉพาะในระบบออนไลน์ > True Ball Thai

เริ่มออกอากาศ 3 สิงหาคม พ.ศ. 2566 เป็นช่องรายการสำหรับการถ่ายทอดสดฟุตบอลไทยลีกโดยเฉพาะ มี 3 ช่อง ได้แก่ True Ball Thai 1, True Ball Thai 2 และ True Ball Thai 3 ซึ่งให้บริการเฉพาะในแพ็กเกจ TrueVisions NOW Ball Thai เท่านั้น ซึ่งจะต้องสมัครเพิ่มเติมจากแพ็กเกจหลักของทรูวิชั่นส์ร่วมด้วย แม้กระทั่งแพ็กเกจ Platinum (TrueVisions NOW Platinum กรณีรับชมเฉพาะผ่านทางทรูไอดี)
ช่องรายการ > ช่องรายการเฉพาะในระบบออนไลน์ > NFL&NBA TV

เป็นช่องสำหรับรายการการแข่งขันบาสเกตบอล NBA และอเมริกันฟุตบอล NFL โดยเชื่อมสัญญาณออกอากาศสดจากช่อง True Sports 1 ทั้งช่อง เพื่อให้บริการในแพ็กเกจ TrueVisions NOW Premium ในปัจจุบัน
ช่องรายการ > ช่องรายการเฉพาะในระบบออนไลน์ > UFC

เป็นช่องรายการเฉพาะกิจสำหรับการถ่ายทอดสดมวยกรง Ultimate Fighting Championship เท่านั้น ซึ่งให้บริการเฉพาะในแพ็กเกจ TrueVisions NOW UFC
ช่องรายการ > ช่องรายการเฉพาะในระบบออนไลน์ > True Premier Football HD6-8

เป็นช่องเฉพาะกิจทดแทน True Premier Football 3-5 และ True Sports 2 ตามลำดับ ให้บริการในแพ็กเกจ TrueID EPL และ TrueVisions NOW EPL&UEFA